Vitali Konstantinov
Vitali Konstantinov (vene Виталий Константинов; sündinud 28. märtsil 1949) on endise NSV Liidu Kreeka-Rooma maadleja. Ta võitis 1976. aasta suveolümpiamängudel kuldmedali. 1972. aasta suveolümpiamängudel tal nii hästi ei läinud – ta kaotas itaallasele Giuseppe Bognannille. Ta on neljakordne NSV Liidu meister Kreeka-Rooma maadluses – 1976, 1977, 1979, 1980. 1976. ja 1979. aastal võitis ta Nikola Petrovi maadlusturniiri Bulgaarias. 1980. aastal võitis ta kõik katsevõistlused, millel sai kvalifitseeruda Moskva olümpiamängudele saadetavasse NSV Liidu koondisse, kuid viimasel hetkel pandi meeskonda hoopis Šamil Serikov. Sellise ootamatu käigu põhjustas Leonid Brežnev, kes Kasahhi NSV 60. aastapäeva puhul käskis olümpiakoondisse panna ka ühe kasahhi maadleja. Pärast aktiivset sportlaskarjääri töötas treenerina.